Lynge Jacobsen må nu i gang med Plan B for Magnus Haglund bliver ikke ny træner for de danske
fodboldmestre. Det slår hans svenske klub Elfsborg fast.

Den svenske klub Elfsborg vil ikke afgive sin træner, Magnus Haglund, til de danske fodboldmestre, AaB. - Det er nu endelig afgjort, at Magnus Haglund bliver i Elfsborg kontrakten ud, siger Elfsborgs direktør, Bo Johansson, til sporten.dk. Den 35-årige træner, som i 2006 gjorde Elfsborg til svensk mester og har muligheden for at gentage succesen i år, har kontrakt med Elfsborg frem til 2012. Magnus Haglund har i medierne været nævnt som AaB-sportsdirektør Lynge Jakobsens ønsketræner, men det bliver der ikke noget af. - AaB er et godt hold, og Haglund har været smigret over interessen fra dem, men det er helt sikkert, at han bliver her kontrakten ud, siger Bo Johansson. Allan Kuhn er blevet forfremmet fra assistent til cheftræner hos AaB for resten af året, hvorefter han efter planen vender tilbage til jobbet som assisterende træner. /ritzau/